Κέρμα (πολιτισμός)

Ο πολιτισμός Κέρμα άνθισε στην Αφρική περίπου μεταξύ των ετών 2500 ΠΚΕ και 1600 ΠΚΕ στη Νουβία, στο σημερινό Σουδάν, γύρω από την πόλη της Κέρμα και σε μια απόσταση περίπου τετρακοσίων χιλιομέτρων, από τον δεύτερο έως τον τέταρτο καταρράκτη του Νείλου, στην ανατολική όχθη του ποταμού. 

Κατά τα φαινόμενα ήταν ένα από τα πολλά κράτη που υπήρχαν στην περιοχή του Σουδάν κατά την περίοδο του Μέσου Βασιλείου της αρχαίας Αιγύπτου. Στην ύστερη φάση του, περίπου στα 1700-1500 ΠΚΕ, απορρόφησε το βασίλειο Σάι και έγινε μια μεγάλη και πολυπληθής αυτοκρατορία, αντίπαλη της Αιγύπτου. Γύρω στο 1500 ΠΚΕ απορροφήθηκε από την Αιγυπτιακή Αυτοκρατορία, ωστόσο υπήρξαν εξεγέρσεις των κατοίκων ενάντια στους Αιγύπτιους, που συνεχίστηκαν για αιώνες. Κατά τον 11ο αιώνα ΠΚΕ, στην περιοχή αναδείχθηκε το Βασίλειο του Κους, που αν και επηρεάστηκε ισχυρά από τον πολιτισμό των Αιγυπτίων πέτυχε την ανεξαρτησία της περιοχής από αυτούς και μάλιστα εξελίχθηκε σε δύναμη ίση με αυτήν της Αιγύπτου του Μέσου Βασιλείου.

Ο κυρίως χώρος της αρχαίας πόλης της Κέρμα, που αποτελούσε την καρδιά του βασιλείου της Κέρμα, περιλαμβάνει πόλη εκτεταμένου μεγέθους και νεκροταφείο αποτελούμενο από μεγάλους τύμβους και 30.000 περίπου ταφές κατ' εκτίμηση. Η πολυτέλεια και αφθονία που χαρακτήριζε το χώρο αντιπροσώπευε τη δύναμη του βασιλείου, ειδικά κατά τη διάρκεια της Δεύτερης Μεταβατικής Περιόδου, όταν οι Νούβιοι απειλούσαν τα νότια σύνορα των Αιγυπτίων.

Παραπομπές 

Ιστορία της Νουβίας
Αφρικανικοί πολιτισμοί
Βασίλειο του Κους
Κερμα
Νουβία
Αρχαιολογία στο Σουδάν
Κράτη στην Αρχαία Αφρική